ai4bharat/Pralekha huggingface dataset:
రక్షణ మంత్రిత్వ శాఖ
భోపాల్లో సంయుక్త కమాండర్ల సదస్సు సందర్భంగా సాయుధ బలగాల కార్యాచరణ సంసిద్ధతపై ప్రధాని శ్రీ నరేంద్ర మోదీ సమీక్ష
భోపాల్లో 2023 ఏప్రిల్ 01న సంయుక్త కమాండర్ల సదస్సు-2023 ముగింపు కార్యక్రమం సందర్భంగా భద్రత పరిస్థితులతోపాటు సాయుధ దళాల కార్యాచరణ సన్నద్ధతను ప్రధానమంత్రి శ్రీ నరేంద్ర మోదీ సమీక్షించారు. ఈ సమీక్షలో భాగంగా ఈ ఏడాది సదస్సు కార్యకలాపాల్లో భాగంగా సాగిన చర్చల వివరాలను ప్రధానమంత్రికి సంయుక్త సాయుధ బలగాల అధిపతి  జనరల్ అనిల్ చౌహాన్ నివేదించారు. దేశ ప్రగతి, మిత్ర దేశాలకు మానవతా సహాయం-విపత్తు చేయూత  అందించడంలో సాయుధ దళాలు పోషించిన కీలక పాత్రను శ్రీ నరేంద్ర మోదీ అభినందించారు.
నేటి ఆధునిక, అనూహ్య ముప్పు పరిస్థితులను ఎదుర్కొనేందుకు త్రివిధ దళాలు సదా అప్రమత్తంగా ఉండాలని ప్రధానమంత్రి ఈ సందర్భంగా పిలుపునిచ్చారు. ఈ దిశగా సాయుధ దళాలను మరింత బలోపేతం చేసేందుకు అవసరమైన ఆయుధాలు, సాంకేతిక పరిజ్ఞానాలను సమకూర్చేందుకు చర్యలు చేపట్టామని ఆయన వివరించారు.
చివరి రోజు కార్యక్రమాల్లో డిజిటలీకరణ, సైబర్ భద్రత; సామాజిక మాధ్యమ సవాళ్లు, స్వావలంబనసహా అగ్నివీరుల ఏకీకరణ, సమష్టి స్ఫూర్తి వగైరా అంశాలపై చర్చించారు. మునుపటి ముఖ్యమైన పరిణామాలను దృష్టిలో ఉంచుకుని ఈ ఏడాది సదస్సు చర్చల పరిధిని విస్తరించారు. ఈ మేరకు అండమాన్-నికోబార్ త్రివిధ దళాల కమాండ్సహా భారత సైన్యం, నావికాదళం, వాయుసేనలలోని ప్రతి కమాండ్ నుంచి సైనికుల భాగస్వామ్యంతో కొన్ని బహుళ-అంచెల, పరస్పర సంప్రదింపుల చర్చాగోష్ఠులు నిర్వహించారు. దేశంలోని సైనిక దళాల అత్యున్నత సంయుక్త నాయకత్వం పాల్గొన్న ఈ మూడు రోజుల సదస్సు 2023 మార్చి 30న ప్రారంభమైంది. “సంసిద్ధ-సముద్ధరిత-సముచిత” సాయుధ బలగాలు ఇతివృత్తంగా సాగిన ఈ సమావేశంలో జాతీయ భద్రత, భవిష్యత్తు కోసం సంయుక్త సైనిక బలగాల దృక్పథం రూపకల్పనసహా వివిధ రకాల అంశాలపై వారు చర్చించారు.
రక్షణశాఖ మంత్రి శ్రీ రాజ్నాథ్ సింగ్ 2023 మార్చి 31న సాయుధ బలగాల రక్షణ సంసిద్ధతను అగ్రశ్రేణి కమాండర్లతో సంభాషణలో సందర్భంగా సమీక్షించారు. జాతీయ ప్రయోజనాల పరిరక్షణ, ‘స్వయం సమృద్ధ భారతం’ దార్శనికత సాకారం దిశగా ప్రభుత్వానికి మద్దతునివ్వడంలో సాయుధ బలగాలు ఎనలేని సహకారం అందిస్తున్నాయని ఆయన ప్రశంసించారు. కాగా, వివిధ కారణాల రీత్యా ఈ ఏడాది సదస్సుకు ఒక ప్రత్యేకత ఉంది. ఈ మేరకు ‘టిటిపి’లో మార్పుచేర్పులతోపాటు త్రివిధ దళాల మధ్య మరింత సమన్వయం దిశగా అనుసరణీయ మార్గాలవంటి సమకాలీన సమస్యలపై క్షేత్రస్థాయి యూనిట్ల నుంచి సూచనలు, సలహాలను ఆహ్వానించారు. తదనుగుణంగా అందిన అభిప్రాయాలపై సైనిక కమాండర్లు లోతుగా చర్చించారు. సాయుధ దళాల ఆధునికీకరణతోపాటు ప్రస్తుత-మునుపటి సైనిక కార్యకలాపాలపై సమీక్షకు ఈ సమావేశం అవకాశం కల్పించింది. అలాగే దేశ రక్షణ సామర్థ్యాల మెరుగుకు అనువైన మార్గాలపైనా చర్చకు వేదికగా నిలిచింది.
(Visitor Counter : 114
ప్రధాన మంత్రి కార్యాలయం
అహ్మదాబాద్ పుష్ప ప్రదర్శనపై ప్రధానమంత్రి ప్రశంసలు
ప్రకృతి ఆరాధకులు, పుష్ప సోయగంపై మక్కువచూపే అభిమానులను అహ్మదాబాద్ పుష్ప ప్రదర్శన విశేషంగా ఆకర్షించిందని ప్రధానమంత్రి శ్రీ నరేంద్ర మోదీ ఇవాళ వ్యాఖ్యానించారు.
ఈ మేరకు అహ్మదాబాద్ నగరపాలక సంస్థ ట్వీట్పై స్పందిస్తూ పంపిన సందేశంలో:
“ఇదెంతో ఆసక్తికరం... కొన్నేళ్లుగా అహ్మదాబాద్ పుష్ప ప్రదర్శన అపూర్వ వికాసంతో ప్రకాశిస్తూ ప్రకృతి ఆరాధకులు, పుష్ప సోయగంపై మక్కువచూపే అభిమానులను విశేషంగా ఆకర్షిస్తోంది” అని ప్రధాని పేర్కొన్నారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
డిజిటల్ ఇండియా కార్యకలాపాల విజయవంతంపై కామన్వెల్త్ సెక్రటరీ జనరల్ ప్రశంస
పేద, అభివృద్ధి చెందుతున్న దేశాలకు ఆశాజనకమని వెల్లడి
ఇతర దేశాలకు భారత్ మార్గదర్శిగా మారిందని అభినందన
ప్రధాని శ్రీ నరేంద్రమోదీ నేతృత్వంలోని కేంద్ర ప్రభుత్వం చేపట్టిన డిజిటల్ ఇండియా కార్యక్రమం విజయవంతం కావడంపై కామన్వెల్త్ సెక్రటరీ జనరల్ ప్యాట్రిసియా స్కాట్లాండ్ ప్రశంసించారు. కామన్వెల్త్లోని అభివృద్ధి చెందుతున్న, ఔత్సాహిక దేశాలకు ఇది ఆశాజనక అడుగుగా ఆమె పేర్కొన్నారు.
ఇటీవల, ఓ ప్రైవేటు వార్తా ఛానల్లో ప్యాట్రిసియా స్కాట్లాండ్ మాట్లాడారు. ప్రజల ఆకాంక్షలను చేరుకోవడంలో భారత్ చేసిన ప్రయత్నాలను ఆమె ప్రస్తావించారు. సరికొత్త ఆవిష్కరణలు, అవకాశాలతో, ప్రజలు ఆర్థికంగా భరించగలిగిన డిజిటల్ సేవలను అందించిన విధానాన్ని ప్రశంసించారు. "పేద, చిన్న, అభివృద్ధి చెందుతున్న దేశాలు అభివృద్ధి చెందిన దేశాలను గమనిస్తుంటాయి. అభివృద్ధి చెందిన దేశాల్లో పాటిస్తున్న విధానాలను తమ దేశాల్లో పాటించినా, అలాంటివి వృద్ధి చేసినా చాలా ఖర్చవుతుందని భయపడుతుంటాయి. భారతదేశం అభివృద్ధి చెందుతున్న దేశం. ఆ దేశాన్ని గమనిస్తే, ఎక్కువ మంది ప్రజలకు అందుబాటులో ఉండేలా, సాధ్యమైన వ్యయంలోనే కొత్త విధానాలను తీసుకురావచ్చని నిరూపితమైంది. ఇది ఆశాజనకం" అని ఆమె చెప్పారు.
జనవరి 2020లో తన భారతదేశ పర్యటన; కేంద్ర మంత్రులు, సాంకేతిక నిపుణులతో జరిగిన సమావేశాల గురించి కూడా ప్యాట్రిసియా స్కాట్లాండ్ ప్రస్తావించారు. చిన్న, పేద, అభివృద్ధి చెందుతున్న దేశాలకు సాయం చేయడంపై భారతదేశం దృష్టి సారించినట్లు తనకు అర్ధమైందని ఆమె చెప్పారు. దానిని మనస్ఫూర్తిగా స్వాగతిస్తున్నట్లు వెల్లడించారు.
డిజిటల్ ఇండియా విజయవంతంలో పాలుపంచుకున్న కేంద్ర ఎలక్ట్రానిక్స్, ఐటీ మంత్రి శ్రీ రవిశంకర్ ప్రసాద్ను ప్యాట్రిసియా స్కాట్లాండ్ ప్రశసించారు. ఈ అభివృద్ధి కార్యక్రమాలను మంత్రి రవిశంకర్ ప్రసాద్ ముందుండి నడిపించారని, కామన్వెల్త్ కుటుంబంలోని ఇతర సభ్యుల్లోనూ ఉత్తేజం నింపారని పేర్కొన్నారు.
(Visitor Counter : 222
వ్యవసాయ మంత్రిత్వ శాఖ
మిల్లెట్లను శ్రీ అన్నగా పేర్కొనడం ద్వారా ప్రధాన మంత్రి నరేంద్ర మోదీ "మిరాకిల్ ఫుడ్"కి కొత్త అర్థం & కోణాన్ని ఇచ్చారు: శ్రీ నరేంద్ర సింగ్ తోమర్
గ్లోబల్ మిల్లెట్స్  సదస్సులో ప్రసంగించిన కేంద్ర వ్యవసాయ మంత్రి
ఈరోజు న్యూఢిల్లీలో ప్రధాన మంత్రి శ్రీ నరేంద్ర మోదీ ముఖ్య అతిథిగా హాజరైన గ్లోబల్ మిల్లెట్స్  సదస్సు ప్రారంభోత్సవంలో కేంద్ర వ్యవసాయ మంత్రి ప్రసంగించారు.
శ్రీ నరేంద్ర సింగ్ తోమర్ తన ప్రసంగంలో..ప్రపంచవ్యాప్తంగా మిల్లెట్స్ ఉత్పత్తిని పెంచడానికి, సమర్థవంతమైన ప్రాసెసింగ్ మరియు పంట మార్పిడిని బాగా ఉపయోగించుకోవడానికి మరియు ఆహారంలో వాటిని ప్రధాన అంశంగా ప్రోత్సహించడానికి అంతర్జాతీయ మిల్లెట్స్ సంవత్సరం -2023 అవకాశాన్ని అందిస్తుందన్నారు.
ప్రధాన మంత్రి శ్రీ నరేంద్ర మోదీ చొరవతో ఐక్యరాజ్యసమితి 2023 సంవత్సరాన్ని అంతర్జాతీయ మిల్లెట్ల సంవత్సరం గా ప్రకటించిందని శ్రీ తోమర్ చెప్పారు.ఇతర కేంద్ర మంత్రిత్వ శాఖలు, అన్ని రాష్ట్ర ప్రభుత్వాలు మరియు ఇతర వాటాదారుల సహకారంతో మిల్లెట్ ఉత్పత్తి మరియు వినియోగాన్ని పెంచడానికి వ్యవసాయం మరియు రైతు సంక్షేమ మంత్రిత్వ శాఖ మిషన్ మోడ్లో పని చేస్తోందని ఆయన తెలిపారు.
శాకాహార ఆహారాలకు డిమాండ్ పెరుగుతున్న కాలంలో మిల్లెట్స్ ప్రత్యామ్నాయ ఆహార వ్యవస్థను అందజేస్తాయని, ఇది సమతుల్య ఆహారంతో పాటు సురక్షితమైన వాతావరణానికి దోహదపడుతుందని మరియు వాటిని మానవాళికి ప్రకృతి అందించిన బహుమతులుగా శ్రీ తోమర్ అభివర్ణించారు. ఆసియా మరియు ఆఫ్రికా మిల్లెట్ పంటలకు ప్రధాన ఉత్పత్తి మరియు వినియోగ కేంద్రాలు. ముఖ్యంగా భారతదేశం, నైజర్, సూడాన్ మరియు నైజీరియాలు మిల్లెట్లను ఎక్కువగా ఉత్పత్తి చేస్తున్నాయని, ప్రపంచంలో ప్రతి ఒక్కరూ తినే ఆహారంలో మిల్లెట్లు గర్వించదగ్గ స్థానంలో ఉండేలా చూడాలనేది తన ప్రగాఢ కోరిక అని ఆయన అన్నారు.
మిల్లెట్లు ఆసియా మరియు ఆఫ్రికాలో పండించిన మొట్టమొదటి పంటలు. తరువాత ప్రపంచవ్యాప్తంగా అధునాతన నాగరికతలకు ముఖ్యమైన ఆహార వనరుగా వ్యాపించింది.
అంతకు ముందు శ్రీ తోమర్ మాట్లాడుతూ ఈ నూతన సంవత్సరం 2023 ప్రారంభంలో గయానా అధ్యక్షుడు డాక్టర్ మొహమ్మద్ ఇర్ఫాన్ అలీని కలవడం చాలా సంతోషకరమైన విషయమని మరియు గయానా ప్రజల శ్రేయస్సు కోసం ప్రార్థిస్తున్నానని అన్నారు. 2023 జనవరి 8-10 తేదీలలో ఇండోర్లో జరిగిన 17వ ప్రవాసీ భారతీయ దివాస్ కన్వెన్షన్కు ముఖ్య అతిథిగా హాజరైనందుకు డాక్టర్ అలీకి శ్రీ తోమర్ కృతజ్ఞతలు తెలిపారు మరియు ప్రతిష్టాత్మకమైన ప్రవాసీ భారతీయ సమ్మాన్ అవార్డును అందుకున్నందుకు రాష్ట్రపతికి తన హృదయపూర్వక అభినందనలు తెలిపారు.
సాంఘిక న్యాయం, మరియు సాధికారత మంత్రిత్వ శాఖ
వృద్ధుల కోసం పథకాలు
వృద్ధులు గౌరవప్రదమైన జీవితాన్ని గడపే హక్కును 'తల్లిదండ్రులు, వృద్ధుల శ్రేయస్సు, సంరక్షణ చట్టం-2007'  గుర్తించింది. తల్లిదండ్రులు, వృద్ధులకు ఈ చట్టం ఆర్థిక భద్రత కల్పించడంతోపాటు, వారి సంరక్షణ సరిగా జరక్కపోతే ఖర్చుల కోసం నగదు ఇవ్వవచ్చు. తల్లిదండ్రులు లేదా వృద్ధులను వదిలించుకోవాలని చూసిన సంతానం లేదా బంధువులకు ఈ చట్టం ప్రకారం మూడు నెలల వరకు జైలు శిక్ష లేదా రూ.5 వేల వరకు జరిమానా లేదా రెండూ కలిపి విధించే అవకాశం ఉంది. అన్ని రాష్ట్రాలు/కేంద్రపాలిత ప్రాంతాలు ఎండబ్ల్యూపీఎస్సీ చట్టాన్ని నోటిఫై చేశాయి. వృద్ధుల బాగోగులు చూసుకునే నిర్వహణ అధికారులు, నిర్వహణ ట్రైబ్యునళ్లు, అప్పిలేట్ ట్రైబ్యునళ్ల ఏర్పాటుకు చర్యలు తీసుకున్నాయి.
వృద్ధులకు అన్యాయం జరక్కుండా చూడడంలో ప్రభుత్వ నిబద్ధతను చాటే, ప్రస్తుతం ఉన్న 'వృద్ధులపై జాతీయ విధానాన్ని'  1999లో ప్రకటించారు. మారుతున్న జనాభా రీతులు, వృద్ధుల సామాజిక-ఆర్థిక అవసరాలు, సామాజిక విలువల వ్యవస్థ, శాస్త్ర సాంకేతిక రంగంలో పురోగతిని దృష్టిలో ఉంచుకుని, ఎన్పీవోపీ-1999కి బదులుగా తీసుకొచ్చే కొత్త
జాతీయ విధానం తుది దశలో ఉంది.
కేంద్ర సాంఘిక న్యాయం, సాధికారత శాఖ సహాయ మంత్రి సుశ్రీ ప్రతిమ భౌమిక్ ఈ సమాచారాన్ని లిఖితపూర్వకంగా సమాధానంగా ఇవాళ లోక్సభకు సమర్పించారు.
(Visitor Counter : 272
ఆరోగ్య, కుటుంబ సంక్షేమ మంత్రిత్వ శాఖ
నవ్య కరోనా వైరస్ పై చర్యలు, తదుపరి సంసిద్ధతపై ఇండియన్ మెడికల్ అసోసియేషన్తో మంత్రి డాక్టర్ హర్షవర్ధన్ సమీక్ష
ఐకమత్యం, కచ్చితత్వం, ఉత్సాహం-వృత్తి నైపుణ్యాలే
కోవిడ్-19పై విజయానికి సాధనాలు: డాక్టర్ హర్షవర్ధన్
దేశవ్యాప్తంగా కోవిడ్-19పై ఆందోళన, నియంత్రణ చర్యలు, సంసిద్ధతలపై కేంద్ర ఆరోగ్య-కుటుంబ సంక్షేమ శాఖ మంత్రి డాక్టర్ హర్షవర్ధన్ దృశ్య-శ్రవణ మాధ్యమంద్వారా సమీక్షించారు. ఈ మేరకు ఇండియన్ మెడికల్ అసోసియేషన్ సీనియర్ సభ్యులు, రాష్ట్రశాఖల ప్రతినిధులతో నిర్వహించిన సమావేశానికి ఆయన అధ్యక్షత వహించారు. దేశంలోని వివిధ రాష్ట్రాలు, నగరాలకు చెందిన డాక్టర్లు ఇందులో పాల్గొన్నారు. ఈ సందర్భంగా దేశంలో ప్రస్తుత పరిస్థితి, చికిత్స-ఇతర విధానాలు,వివిధ మార్గదర్శకాల గురించి వారికి మంత్రి వివరించారు. ప్రపంచ మహమ్మారి  నిరోధం, నియంత్రణ, నిర్వహణ దిశగా రాష్ట్రాలతో సంయుక్తంగా కేంద్ర ప్రభుత్వం తీసుకున్న అనేక చర్యలను తెలియజేశారు. వీటన్నిటినీ అత్యున్నత స్థాయిలో నిరంతరం పర్యవేక్షిస్తున్నట్లు గుర్తుచేశారు. ముఖ్యంగా గౌరవనీయులైన ప్రధానమంత్రి క్రమం తప్పకుండా అన్ని కేంద్ర మంత్రత్వ శాఖలు, రాష్ట్ర/కేంద్రపాలిత ప్రాంతాల ఉన్నతాధికారులతో సమీక్షిస్తూ స్వయంగా పర్యవేక్షిస్తున్నారని తెలిపారు.
దేశవ్యాప్తంగా అందుబాటులోగల వైద్య, ప్రయోగశాలల సదుపాయాలతోపాటు డాక్టర్లు, సిబ్బంది సంసిద్థతపై డాక్టర్ హర్షవర్ధన్ ఈ సమావేశంలో సమీక్షించారు. రాష్ట్ర/జిల్లా/స్థానిక స్థాయులలో అధికార యంత్రాంగానికి తోడ్పడగల కార్యాచరణ బృందాన్ని ఏర్పాటు చేసి, మరింత చురుకైన పాత్ర పోషించాల్సిందిగా ఐఎంఏ, ప్రాంతీయశాఖల సభ్యులను కోరారు. గడచిన మూడు నెలలుగా దేశంలోని వివిధ రకాల వైద్య నిపుణులు, సిబ్బంది అందిస్తున్న సేవలను డాక్టర్ హర్షవర్దన్ కొనియాడారు. ప్రస్తుత సంక్షోభ సమయంలో కోవిడ్-19పై విజయానికి ఐకమత్యం, కచ్చితత్వం, ఉత్సాహం-వృత్తి నైపుణ్యాలే సరైన సాధనాలని ఆయన స్పష్టం చేశారు. ఇందుకోసం ప్రభుత్వం అన్నివిధాలా వారికి వెన్నుదన్నుగా నిలుస్తుందని హామీ ఇచ్చారు. దిగువస్థాయిలో మార్గనిర్దేశం కోసం టెలిమెడిసిన్ మార్గదర్శకాలను కూడా విడుదల చేశామని డాక్టర్ హర్షవర్దన్ తెలిపారు. కోవిడ్-19ను పారదోలేందుకు చిత్తశుద్ధితో కృషిచేస్తున్నామని, అందుబాటులోగల అన్ని మార్గాల్లోనూ అందుకు శాయశక్తులా కృషిచేస్తామని పునరుద్ఘాటించారు. ఈ నేపథ్యంలో దిగ్బంధం నిబంధనలను పౌరులంతా తప్పక గౌరవించాలని విజ్ఞప్తి చేశారు. కోవిడ్-19 గొలుసుకట్టు సంక్రమణను విచ్ఛిన్నం చేయడానికి ఇదే సరైన మార్గమన్నారు. దీంతోపాటు స్వచ్ఛంద దిగ్బంధ చికిత్సకు వెనుకాడరాదని అనుమానిత వైరస్ బాధితులకు ఆయన స్పష్టం చేశారు.
హోం మంత్రిత్వ శాఖ
ఇండియన్ కౌన్సిల్ మెడికల్ రీసెర్చ్ , స్పైస్ హెల్త్ అభివృద్ధి చేసిన  ఆర్టీ- పిసిఆర్ లాబ్ ను ప్రారంభించిన కేంద్ర హోం శాఖ మంత్రి శ్రీ అమిత్ షా
కోవిడ్ వ్యాప్తిని అరికట్టడానికి మోడీ ప్రభుత్వం కట్టుబడి ఉంది
కొవిడ్ -19 పరీక్షలను మరింత ఎక్కువగా నిర్వహించడానికి మరిన్ని సౌకర్యాలు
ఇండియన్ కౌన్సిల్ మెడికల్ రీసెర్చ్ తో కలసి స్పైస్హెల్త్ నెలకొల్పిన కోవిడ్ -19 ఆర్టీ- పిసిఆర్ లాబ్ ను కేంద్ర హోం శాఖ మంత్రి శ్రీ అమిత్ షా ఐసీఎంఆర్ లో ప్రారంభించారు. న్యూఢిల్లీ లోని ఇండియన్ కౌన్సిల్ అఫ్ మెడికల్ రీసెర్చ్ లో దీనిని ఏర్పాటు చేశారు. కార్యక్రమంలో కేంద్ర ఆరోగ్య మరియు కుటుంబ సంక్షేమ శాఖ మంత్రి డాక్టర్ హర్ష వర్ధన్ కూడా పాల్గొన్నారు. ఐసీఎంఆర్ డైరెక్టర్ జనరల్ డాక్టర్ బలరాం భార్గవ, స్పైస్ జెట్. మేనేజింగ్ డైరెక్టర్ శ్రీ అజయ్ సింగ్, స్పైస్ హెల్త్ సీఈఓ అవని సింగ్ తదితరులు ప్రారంభ కార్యక్రమానికి హాజరయ్యారు.
కొవిడ్ -19 పరీక్షలను మరింత ఎక్కువ చేయాలన్న లక్ష్యంతో ఈ పరీక్షా కేంద్రాన్ని ఏర్పాటు చేశారు. ఐసీఎంఆర్ ఆమోదించిన ఈ పరీక్షా కేంద్రానికి ఎన్ఏబిఎల్ గుర్తింపు లభించింది. కొవిడ్ -19 నిర్ధారణలో ఆర్టీ- పిసిఆర్ పరీక్షలు కీలకంగా మారాయి. వీటి ద్వారా ఖచ్చితమైన ఫలితాలు వస్తున్నాయి. ఒక టెస్ట్ ను చేయడానికి 499 రూపాయలను వసూలు చేస్తారు. దీనిని ఐసీఎంఆర్ భరిస్తుంది. పరీక్షలు చేయించుకునే ఢిల్లీ ప్రజలు ఎలాంటి మొత్తాన్ని చెల్లించనవసరం ఉండదు. సామాన్య ప్రజలకు కొవిడ్ పరీక్షలను మరింత అందుబాటులోకి తీసుకుని రావాలన్న లక్ష్యంతో ఈ కేంద్రాన్ని ఏర్పాటు చేశారు.
కొవిడ్ నిర్ధారణ కోసం నిర్వహిస్తున్న పరీక్షల ఫలితాలు రాడానికి 24 నుంచి 48 గంటలు పడుతున్న సమయంలో ఆర్టీ- పిసిఆర్ పరీక్షల ఫలితాలు ఆరు నుంచి ఎనిమిది గంటలలో వస్తున్నాయి.
దేశవ్యాపితంగా పరీక్షా కేంద్రాలను నెలకొల్పి నమూనాలను సేకరించడానికి ఐసీఎంఆర్ తో స్పైస్ జెట్ అవగాహనా ఒప్పందాన్ని కుదుర్చుకుంది. దీనిలో భాగంగా తొలి కేంద్రాన్ని ఢిల్లీలో ప్రారంభించారు. రానున్న రోజులలో దేశ రాజధాని వివిధ ప్రాంతాలలో ఇటువంటి కేంద్రాలను నెలకొల్పుతారు. మొదటి దశలో 10 కేంద్రాలను నెలకొల్పాలని నిర్ణయించారు. ప్రతి కేంద్రంలో తొలుత రోజుకి 1,000 నమూనాలను పరీక్షిస్తారు. ఆ తరువాత ఈ సంఖ్యను 3,000కి పెంచుతారు.
ఆరోగ్య, కుటుంబ సంక్షేమ మంత్రిత్వ శాఖ
ఔషధాల నియంత్రణ రంగంలో భారత్, సురినామ్ మధ్య కుదిరిన అవగాహన ఒప్పందానికి మంత్రివర్గం ఆమోదం
ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశంలో సురినామ్ లో భారత ఫార్మాకోపియా ను గుర్తించడం కోసం భారత ఆరోగ్య , కుటుంబ సంక్షేమ మంత్రిత్వ శాఖ , సురినామ్ ప్రభుత్వ ఆరోగ్య మంత్రిత్వ శాఖల మధ్య 2023 జూన్ 4న కుదిరిన అవగాహన ఒప్పందం  గురించి చర్చించారు. సురినామ్ లో భారత రాష్ట్రపతి పర్యటన సందర్భంగా ఈ ఒప్పందం కుదిరింది.
ఆయా చట్టాలు , నిబంధనలకు అనుగుణంగా ఔషధాల నియంత్రణ రంగంలో సన్నిహిత సహకారాన్ని పెంపొందించుకోవడం , సమాచారాన్ని ఇచ్చిపుచ్చుకోవడం ప్రాముఖ్యతను పార్టీలు గుర్తిస్తాయి. ఈ క్రింది అవగాహనలను చేరుకుంటాయి:సురినామ్ లో తయారు అవుతున్న/లేదా దిగుమతి చేసుకుంటున్న ఔషధాల నాణ్యతను ధృవీకరించడం కోసం సురినామ్ లో ఔషధాల ప్రమాణాల పుస్తకంగా ఇండియన్ ఫార్మాకోపియా ని ఆమోదించడం;ప్రతి ఐపికి భారతీయ తయారీదారులు జారీ చేసే సర్టిఫికేట్ ఆఫ్ అనాలిసిస్ ను ఆమోదించడం ; సురినామ్ లో ఔషధాల డూప్లికేట్ టెస్టింగ్ ఆవశ్యకతను తొలగించడం;నాణ్యత నియంత్రణ విశ్లేషణ సమయంలో ఉపయోగించడానికి ఐ పి సి నుండి ఐ పి ఆర్ ఎస్ ను, అపరిశుద్ధ ప్రమాణాలను సహేతుకమైన తక్కువ ఖర్చుతో పొందడం;జనరిక్ ఔషధాల అభివృద్ధికి మంచి అవకాశం కల్పించడం , సురినామ్ లో సరసమైన ధరలో ఔషధాల లభ్యతకు దోహదపడటం;రెగ్యులేటరీ ఫ్రేమ్ వర్క్, అవసరాలు, ప్రక్రియలలో ఫార్మకోపియా అవగాహనను ప్రోత్సహించడం;ఐ పి మోనోగ్రాఫ్ ల అభివృద్ధికి సంబంధించిన సమాచారం , డాక్యుమెంటేషన్ మార్పిడిని సులభతరం చేయడం;ప్రజారోగ్యానికి సంబంధించిన లేదా దానికి సంబంధించి తమ సేవలను అందించడంలో నియంత్రణ అధికారుల సామర్థ్యాన్ని పెంపొందించడం, ఆయా జనాభా అవసరాలను తీర్చడం;మోనోగ్రాఫ్ లు , భవిష్యత్తు సాంకేతిక పరిజ్ఞానాల అభివృద్ధిలో పరస్పర ప్రయోజనకరమైన రంగాలలో సాంకేతిక సహకారానికి అవకాశాలను అన్వేషించడం. విదేశీ మారకద్రవ్యం ఆదాయానికి దారితీసే వైద్య ఉత్పత్తుల ఎగుమతికి ఈ అవగాహన ఒప్పందం దోహదపడుతుంది. ఇది ఆత్మనిర్భర్ భారత్ దిశగా ఒక ముందడుగు.
భారతీయ ఫార్మాకోపియాకు అంతర్జాతీయ గుర్తింపు, ప్రమాణాల వల్ల భారత ఫార్మాస్యూటికల్ రంగానికి అనేక ప్రయోజనాలు ఉన్నాయి. వీటిలో ఇవి ఉన్నాయి:ఇది ఈ దేశాలకు భారతీయ ఔషధ ఉత్పత్తుల ఎగుమతిని పెంచుతుంది, ఎందుకంటే ఇది డబుల్ రెగ్యులేషన్, టెస్టింగ్ ,పోస్ట్ ఇంపోర్టేషన్ తనిఖీలను తొలగిస్తుంది. తద్వారా భారత ఔషధ ఎగుమతిదారులు పోటీతత్వాన్ని పొంది, వాణిజ్యం మరింత లాభదాయకంగా మారుతుంది.అంతేకాకుండా దిగుమతి చేసుకునే దేశాలకు సరసమైన ధరల్లో నాణ్యమైన భారతీయ వైద్య ఉత్పత్తులు అందుబాటులోకి వస్తాయి.దిగుమతి చేసుకునే దేశాల్లోని తయారీదారులు తమ పౌరులకు తక్కువ ధరలో ఔషధాల లభ్యతకు దోహదపడే జెనరిక్ ఔషధాల అభివృద్ధికి మెరుగైన అవకాశాలను కలిగి ఉంటారు.వివిధ రిఫరెన్స్ ప్రమాణాలు , మలిన ప్రమాణాలు ఈ తయారీదారులకు సహేతుకమైన ఖర్చుతో లభిస్తాయి.
రెగ్యులేటరీ విధానాల్లో సమన్వయం భారతదేశం నుండి ఔషధాల ఎగుమతిని పెంచడానికి సహాయపడుతుంది. ఫార్మాస్యూటికల్ రంగంలో విద్యావంతులైన నిపుణులకు మెరుగైన ఉపాధి అవకాశాలకు దోహదపడుతుంది.
ఇండియన్ ఫార్మాకోపియా  అధికారికంగా ఐదు  దేశాల- ఆఫ్ఘనిస్తాన్, ఘనా, నేపాల్, మారిషస్ , రిపబ్లిక్ ఆఫ్ సురినామ్ - గుర్తింపు పొందింది.. ఐపిని గుర్తించే దేశాలను ఇంకా విస్తరించాలని మంత్రిత్వ శాఖ భావిస్తోంది.
చట్ట, న్యాయ మంత్రిత్వ శాఖ
కేంద్ర న్యాయ మంత్రి శ్రీ రవిశంకర్ ప్రసాద్ ఆతిథ్యంలో 2020 అక్టోబర్ 16 న జరగనున్న షాంఘై కోఆపరేషన్ ఆర్గనైజేషన్  సభ్య దేశాల 7వ న్యాయ శాఖ మంత్రుల సమావేశం
ఎస్సీఓ న్యాయమూర్తుల సమావేశంలో, సహకారం అందించుకునే రంగాలపై సభ్య దేశాలు చర్చలు జరుపుతాయి; వివాదాలను పరిష్కరించడానికి అనుకూలమైన పరిస్థితులను ఏర్పరుచుకుంటాయి; ఫోరెన్సిక్ కార్యకలాపాలు మరియు న్యాయ సేవపై నిపుణుల వర్కింగ్ గ్రూపుల కార్యాచరణ ప్రణాళిక అమలుపై చర్చిస్తాయి
2020 అక్టోబర్ 13 మరియు 14 తేదీలలో నిపుణుల వర్కింగ్ గ్రూప్ రెండవ సమావేశాన్ని కూడా న్యాయ వ్యవహారాల విభాగం నిర్వహిస్తుంది
2020 అక్టోబర్ 16 న జరగనున్న షాంఘై కోఆపరేషన్ ఆర్గనైజేషన్  సభ్య దేశాల 7 వ న్యాయ శాఖ మంత్రుల సమావేశానికి కేంద్ర న్యాయ, కమ్యూనికేషన్, ఎలక్ట్రానిక్స్, ఐటీ శాఖల మంత్రి శ్రీ రవిశంకర్ ప్రసాద్ ఆతిథ్యం ఇవ్వనున్నారు. ఇందుకు సంబంధించి, నిపుణల వర్కింగ్ గ్రూప్ రెండవ సమావేశాన్ని 2020 అక్టోబర్ 13, 14 తేదీల్లో కేంద్ర న్యాయ శాఖ కింద పని చేస్తున్న న్యాయ వ్యవహారాల విభాగం కార్యదర్శి శ్రీ అనూప్ కుమార్ మెండిరట్ట నిర్వహించనున్నారు. ఈ రెండు సమావేశాలు వీడియో కాన్ఫరెన్స్ ద్వారా జరుగుతాయి.
ఎస్సీఓ దేశాల న్యాయమూర్తుల ఏడవ సమావేశం యొక్క మొదటి నిపుణుల సమూహ సన్నాహక కమిటీ సమావేశం కొత్త ఢిల్లీలో 17 మరియు 18 సెప్టెంబర్ 2019 న జరిగింది.
నిపుణుల వర్కింగ్ గ్రూప్ వారి అనుభవాలు, ఉత్తమ అనుభవాలు మరియు చట్టపరమైన సేవలు మరియు ఫోరెన్సిక్ కార్యకలాపాలతో సహా  జస్టిస్ మంత్రిత్వ శాఖల వివాదాల పరిష్కారానికి మరియు ఇతర సంబంధిత కార్యకలాపాలను ప్రోత్సహించడానికి అనుకూలమైన వాతావరణాన్ని సృష్టించడానికి వారు తీసుకున్న వినూత్నమైన చర్యలు చర్చించి అభిప్రాయాలను పంచుకుంటారు.
ఎస్సిఓ న్యాయమూర్తుల ఏడవ సమావేశంలో, సభ్య దేశాలు పరస్పర సహాయం అందించే రంగాలపై మరింత చర్చిస్తారు; వివాదాలను పరిష్కరించడానికి అనుకూలమైన పరిస్థితులను సృష్టించడం; మరియు ఫోరెన్సిక్ కార్యకలాపాలు మరియు న్యాయ సేవలపై నిపుణుల వర్కింగ్ గ్రూపుల కార్యాచరణ ప్రణాళిక అమలు. ఎస్సిఓ సభ్య దేశాల న్యాయమూర్తుల ఏడవ సెషన్ ఫలితాలను అనుసరించి ఉమ్మడి ప్రకటన సంతకం చేస్తారు. ఈ సమావేశంలో భారతదేశం, కజకిస్తాన్, చైనా, కిర్గిజ్ రిపబ్లిక్, పాకిస్తాన్, రష్యన్ ఫెడరేషన్, తజికిస్తాన్ మరియు ఉజ్బెకిస్తాన్ మంత్రిత్వ శాఖల  జస్టిస్ మరియు సీనియర్ అధికారులు / నిపుణులు పాల్గొంటారు.
(Visitor Counter : 83
ఆరోగ్య, కుటుంబ సంక్షేమ మంత్రిత్వ శాఖ
81.85 కోట్ల డోసులను దాటిన భారతదేశ కొవిడ్-19 టీకా కార్యక్రమం
97.75 శాతానికి చేరిన రికవరీ రేటు
గత 24 గంటల్లో 26,115 కొత్త కేసులు నమోదు
మొత్తం కేసుల్లో క్రియాశీల కేసులు  0.92 శాతం
వారపు పాజిటివిటీ రేటు  గత 88 రోజులుగా 3 శాతం కంటే తక్కువ
దేశంలో కొవిడ్-19 టీకా కార్యక్రమం నిన్నటితో 81.85 కోట్ల డోసులను దాటింది. ఈ రోజు ఉదయం 7 గంటల వరకు తాత్కాలిక సమాచారం ప్రకారం; గత 24 గంటల్లో ఇచ్చిన 96,46,778 డోసులతో కలిపి, మొత్తంగా 81.85 కోట్ల డోసులను  టీకా కార్యక్రమం అధిగమించింది. 80,35,135 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,69,386
|
|
రెండో డోసు
|
|
87,50,107
|
|
ఫ్రంట్లైన్ వర్కర్లు
|
|
మొదటి డోసు
|
|
1,83,46,016
|
|
రెండో డోసు
|
|
1,45,66,593
|
|
18-44 ఏళ్ల వారు
|
|
మొదటి డోసు
|
|
33,12,97,757
|
|
రెండో డోసు
|
|
6,26,66,347
|
|
45-59 ఏళ్ల వారు
|
|
మొదటి డోసు
|
|
15,20,67,152
|
|
రెండో డోసు
|
|
7,00,70,609
|
|
60 ఏళ్లు పైబడినవారు
|
|
మొదటి డోసు
|
|
9,74,87,849
|
|
రెండో డోసు
|
|
5,28,92,011
|
|
మొత్తం
|
|
81,85,13,827
గత 24 గంటల్లో 34,469 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,27,49,574 కు పెరిగింది.
దేశవ్యాప్త రికవరీ రేటు 97.75 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 86వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 26,115 కొత్త కేసులు నమోదయ్యాయి.
ప్రస్తుత యాక్టివ్ కేసుల సంఖ్య 3,09,575. దేశంలోని మొత్తం పాజిటివ్ కేసుల్లో ఇది 0.92 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 14,13,951 పరీక్షలు చేశారు. దేశవ్యాప్తంగా ఇప్పటివరకు 55.50 కోట్లకుపైగా  పరీక్షలు నిర్వహించారు.
వారపు పాజిటివిటీ రేటు 2.08 శాతంగా ఉంది. గత 88 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.85 శాతంగా ఉంది. రోజువారీ పాజిటివిటీ రేటు గత 22 రోజులుగా 3 శాతం కంటే తక్కువగా, 105 రోజులుగా 5 శాతం కంటే తక్కువగా నమోదవుతోంది.
ప్రధాన మంత్రి కార్యాలయం
హిమాచల్ దినోత్సవం సందర్భంగా ప్రధానమంత్రి సందేశం
“హిమాచల్ ప్రదేశ్ ప్రజలు సవాలును అవకాశంగా మలుచుకున్నారు”.
“డబల్ ఇంజన్” ప్రభుత్వం గ్రామీణ రహదారుల విస్తరణ, హైవేలు, రైల్వే నెట్ వర్క్ విస్తరణ పనులు చేపట్టింది. వాటి ఫలితాలు ఇప్పుడు స్పష్టంగా కనిపిస్తున్నాయి”
“నిజాయతీతో కూడిన నాయకత్వం, శాంతికాముకులైన ప్రజలు, దేవీ దేవతల ఆశీస్సులు, ప్రజల అవిశ్రాంత శ్రమ దేనితోనూ సరిపోల్చలేనివి. వేగవంతమైన అభివృద్ధికి అవసరమైన అన్నీ హిమాచల్ కు ఉన్నాయి”.
హిమాచల్ ప్రదేశ్ ఆవిర్భావ 75వ వార్షికోత్సవం సందర్భంగా రాష్ట్ర ప్రజలను ప్రధానమంత్రి శ్రీ నరేంద్ర మోదీ అభినందించారు. ఈ 75వ ఆవిర్భావోత్సవం దేశ స్వాతంత్ర్య 75వ వార్షికోత్సవ సంవత్సరంలోనే రావడం ఆనందదాయకమైన అంశమని అన్నారు. ఆజాదీ కా అమృత్ మహోత్సవ సమయంలో అభివృద్ధిని రాష్ట్రంలోని ప్రతీ ఒక్కరికీ అందేలా చేయాలన్న సంకల్పాన్ని ఆయన పునరుద్ఘాటించారు.
ఈ సందర్భంగా మాజీ ప్రధానమంత్రి శ్రీ అటల్ బిహారీ వాజ్ పేయి కవితను కూడా ఉదహరిస్తూ శ్రద్ధాసక్తులు, అంకితభావం గల ప్రజలున్న ఈ అందమైన రాష్ట్రంతో ఆయనకు గల సుదీర్ఘ అనుబంధాన్ని గుర్తు చేశారు.
కొండప్రాంత రాష్ట్రంగా 1948లో హిమాచల్ ఆవిర్భావం నాటికి గల సవాళ్లను గుర్తు చేస్తూ సవాళ్లను అవకాశాలుగా మలుచుకున్న హిమాచల్ ప్రజలను ఆయన ప్రశంసించారు. ఉద్యానవనాలు, మిగులు విద్యుత్, అక్షరాస్యత రేటు, గ్రామీణ రోడ్ల అనుసంధానత, ప్రతీ ఇంటికీ కుళాయిల ద్వారా నీటి సరఫరా, విద్యుత్ కనెక్షన్ల రంగాల్లో రాష్ట్రం సాధించిన విజయాలను ఆయన కొనియాడారు. గత 7-8 సపంవత్సరాలుగా వీటి నిర్మాణానికి జరిగిన కృషిని ఆయన ప్రత్యేకంగా ప్రస్తావించారు. “జైరామ్ జీ యువ నాయకత్వంలో “ద్విగుణీకృత శక్తి గల ” ప్రభుత్వం గ్రామీణ రహదారుల విస్తరణ, హైవేల వెడల్పు, రైల్వే నెట్ వర్క్ విస్తరణకు ప్రత్యేక చొరవ ప్రదర్శించింది. దాని ఫలితాలు ఇప్పుడు కనిపస్తున్నాయి” అని ప్రధానమంత్రి అన్నారు.
పర్యాటక రంగంలో రాష్ట్రం అందుకున్న కొత్త శిఖరాలను ప్రధానమంత్రి ప్రత్యేకంగా ప్రస్తావిస్తూ దీని వల్ల స్థానిక ప్రజలకు కొత్త అవకాశాలు, ఉద్యోగాలు అందుబాటులోకి వచ్చాయని అన్నారు. మహమ్మారి నుంచి రక్షణకు చేపట్టిన సత్వర, వేగవంతమైన వ్యాక్సినేషన్ గురించి ప్రస్తావిస్తూ ఆరోగ్య రక్షణ రంగంలో సాధించిన పురోగతిని కూడా ప్రత్యేకంగా ప్రస్తావించారు.
హిమాచల్ ప్రదేశ్ పూర్తి సామర్థ్యం వినియోగంలోకి తెచ్చేందుకు కృషి చేయాల్సి ఉన్నదని ఆయన నొక్కి చెప్పారు. అమృత కాలంలో పర్యాటకం, ఉన్నత విద్య, పరిశోధన, ఐటి, బయోటెక్నాలజీ, ఫుడ్ ప్రాసెసింగ్, ప్రకృతి వ్యవసాయం విభాగాల్లో మరింత ముందుకు నడిపించాల్సి ఉందని ఆయన అన్నారు, ఈ ఏడాది బడ్జెట్ లో ప్రకటించిన వైబ్రెంట్ విలేజ్ పథకం హిమాచల్ ప్రదేశ్ కు అద్భుతమైన ప్రయోజనాలు అందిస్తుందని ఆయన చెప్పారు. కనెక్టివిటీ పెరుగుదల, అడవుల సుసంపన్నత, స్వచ్ఛత, ఈ కార్యక్రమాలన్నింటిలోనూ ప్రజా భాగస్వామ్యం వంటి పలు అంశాలు ఆయన ప్రస్తావించారు.
ముఖ్యమంత్రి, ఆయన బృందం కేంద్ర సంక్షేమ పథకాల విస్తరణకు ప్రత్యేకించి సామాజిక భద్రతా రంగ పటిష్ఠతకు చేస్తున్న కృషి గురించి మాట్లాడారు. “నిజాయతీతో కూడిన నాయకత్వం, ప్రజల శాంతికాముకత్వం, దేవతల ఆశీస్సులు, ప్రజల కఠోర శ్రమ సరిపోల్చలేనివి. వేగవంతమైన అభివృద్ధికి అవసరమైన అన్నీ హిమాచల్ కు ఉన్నాయి” అంటూ మోడీ ముగించారు.
(
ఆయుష్
ఆయుష్ మంత్రిత్వశాఖ భాగస్వామ్యంతో 8000 మందితో కొచ్చిలో ఈ-మారథాన్
ఆయుష్ మంత్రిత్వశాఖ చేపట్టిన మూడు నెలల ప్రచారోద్యమం “ రోగనిరోధకతకు ఆయుష్” లో భాగంగా ఇప్పుడు వినూత్నమైన ఈ-మారథాన్ కు చేయూతనిస్తోంది. కేరళలోని కొచ్చి నగరంలో ఉన్న రాజగిరి కాలేజ్ ఆఫ్ సోషల్ సైన్సెస్, రాజగిరి బిజినెస్ స్కూల్ నిర్వహించే మారథాన్ లో మంత్రిత్వశాక కూడా పాలుపంచుకుంటోంది. ఆరోగ్యాన్ని పెంపొందించుకోవటానికి తీసుకోవాల్సిన జాగ్రత్తలమీద, ముందస్తు జాగ్రత్తలమీద దృష్టి సారిస్తూ ఈ ఉద్యమం సాగుతోంది. టెక్నాలజీని, వ్యాయామంతో కూడిన పరుగును, విరాళాన్ని, ఆరోగ్య సంక్షేమాన్ని కలగలుపుతూ ఈ-ఈవెంట్ ద్వారా ఆరోగ్యపరంగా సానుకూల ఫలితాలు రాబట్టాలని యోచిస్తున్నారు.
కోవిడ్ బాధితులైన పిల్లల చదువులకు మద్దతుగా, ప్రస్తుత కరోనా మహమ్మారి సమయంలో ఇందులో పాల్గొంటున్న వారందరి మేలు కోరుకుంటూ ఈ మారథాన్ నిర్వహిస్తున్నారు. “కరోనా సంక్షోభ సమయంలో మానసిక ఆరోగ్యాన్ని పునరుత్తేజితం చేయండి” అనే అంశం ఆధారంగా చేపట్టారు.
అన్ని వయోవర్గాలు, అన్ని ప్రాంతాల వారి మానసిక సంక్షేమాన్ని పెంచి ప్రోత్సహించటం కోసం రాజగిరి ఈ-మారథాన్ రూపకల్పన చేశారు. ఇందులో పాల్గొనదలచినవారు తమకు అనుకూలమైన సమయంలో సురక్షితమైన ప్రదేశాలనుంచి పాల్గొనవచ్చు. ఈ పరుగు సవాలు పూర్తి చేయటానికి సుదీర్ఘమైన పది రోజుల సమయం ఉంటుంది. ఒక వెల్ నెస్ యాప్ ప్రతి ఒక్కరి వ్యక్తిగత పరుగు వివరాలను సెంట్రల్ సర్వర్ లో నిక్షిప్తం చేస్తుంది. ఆ విధంగా ఇందులో పాల్గొన్నవారందరూ కేంద్రీకృత సాఫ్ట్ వేర్ అప్లికేషన్ ద్వారా అనుసంధానమవుతారు.
పాల్గొన దలచినవారు తమ పేర్లను emarathon.rajagiri.edu వెబ్ సైట్ లో రిజిస్టర్ చేసుకోవాలి. ఎలా ముందుకెళ్లాలో వాళ్లకు ఈ-మెయిల్స్ ద్వారా సమాచారం అందుతుంది. వాళ్లెవరూ ఈ ఈవెంట్ కోసం ఫిట్ నెస్ యాప్ ఏదీ కొనాల్సిన అవసరం ఉండదు. అయితే, రేస్ లో పాల్గొనే సమయంలో వెంట స్మార్ట్ ఫోన్ తీసుకెళ్ళటం గాని, లేదా ఫిట్ నెస్ బాండ్ ధరించటం గాని చేయాలి.
2020 సెప్టెంబర్ 28 నుంచి అక్టోబర్ 10 వరకు ఇందులో పాల్గొనవచ్చు. రోగనిరోధకత కోసం ఆయుష్ ప్రచారం ముగింపు రోజైన విహార తో పూర్తవుతుంది. ఇది అక్టోబర్ నెలంతా నడుస్తుంది. భౌతిక దూరం పాటిస్తూనే సామాజికంగా దగ్గరవటాన్ని ఈ ఈవెంట్ ప్రబోధిస్తుంది.క్షేమం కోసం అవసరమైన యోగ, ధ్యానం, వెబినార్స్, ఎంటర్టైన్మెంట్ ఇందులో కలగలిసి ఉంటాయి. ఈవెంట్ రిజిస్ట్రేషన్ల ద్వారా వచ్చిన మొత్తాన్ని కోవిడ్ లో తల్లిదండ్రులను కోల్పోయిన 50 మంది పిల్లలకోసం విరాళంగా ఇస్తారు. సుమారు 8,000 మంది ఇందులో పాల్గొంటారని అంచనావేస్తున్నారు.